
Es dóna a conèixer la presència de Sardinella maderensis a les Illes Balears a partir 
del registre fotogràfic d'un exemplar capturat l'any 2003 i les característiques 
morfomètriques i merístiques d'un altre exemplar capturat el 2009. Les captures 
s'han produit a la Badia de Palma i això suposa una ampliació en la seva àrea de 
distribució en el Mediterrani. 

PRESENCE OF SARDINELLA MADERENSIS (LOWE, 1839) ON THE BALEARIC 
ISLANDS. Presence of Sardinella maderensis is described in Balearic Islands using 
a photograph register of an specimen captured in 2003 and the morphometric and 
meristic characters of another specimen captured in 2009. Both specimens have been 
fished in Palma Bay. These captures expand its distribution area in the 
Mediterranean. 

sense aletes adiposes, amb la boca terminal 
i una dentició rudimentària amb el cos més 


Els clupeids formen part de les captures 
de diverses pesqueres amb una gran 
importància comercial, però, segons Duràn 
(2007), és sorprenent que els ictiòlegs hagin 
fet un tractament molt desigual i sovint 
erroni malgrat la seva importància 
econòmica. 

Les característiques morfològiques més 
importants que identifiquen els clupeids són 
la mancança de radis espinosos 1 de línia 
lateral, la presència d'una sola dorsal 
anterior a l'anal, amb les pectorals petites 1 


o menys allargat 1 lleugerament comprimit 
(Mas i Canyelles, 2003). 

Segons Mercader et al. (2001), a la mar 
Catalana estan presents l'alatxa (Sardinella 
aurita), la sardina (Sardina pilchardus 
sardina), l'amploia (Sprattus sprattus 
phalericus), la guerxa (Alosa alosa) 1 la 
saboga (A. fallax). El gènere Alosa se 
suposa extingit a les costes balears 1 
l'amploia es troba en perill crític 1 sense 
constància de captures en els darrers vint 
anys (Mayol et al., 2000) provocat per la 

Fig. 1. Sardinella maderensis (Lovve, 1839) capturat a la badia de Palma (Mallorca, Illes Balears) al 
2003. 
Fig. 1. Sardinella maderensis (Lowe, 1839) caught off Palma Bay (Mallorca, Balearic Islands) in 
2003. 


meridionalització del Mediterrani (Riera et 
al., 1997, Grau 1 Riera, 2001). 

La diferència del gènere Sardinella de la 
resta dels clupeids és la presència d'una 
aleta caudal relativament més escotada que 
la resta de clupeids 1 la vora posterior de les 
obertures branquials externes amb el costat 


descendent proveides d'un parell de 
protuberàncies que limiten un sinus 
(Lozano, 1947). Aquest gènere, a la 


Mediterrània, inclou dues espècies, S. 
aurita, Valatxa, 1 S. maderensis. 

Les característiques més rellevants que 
permeten diferenciar S. maderensis de S. 
aurita són la presència d'una taca negra 
arrodonida al costat de la part superior de 
l'obertura branquial 1 les puntes de la 
caudal ennegrides. 

La distribució de S. maderensis, espècie 
termòfila 1 pelàgica, comprèn des del sud 
d'Angola fins a Gibraltar 1 entra al 
Mediterrani seguint la costa meridional 1 
arriba fins a Egipte, on és frequent però no 
ha estat vista mai a cap localitat de la mar 
Catalana (Durán, 2007). Tant Whitehead 
(1984) com Fischer et al. (1987) indiquen 
estableixen com a límit de distribució 


d'aquesta espècie a la Mediterrània 
Occidental els 39" de latitud nord. 


Captures de Sardinella maderensis a les 
Illes Balears 


El juny de 2003 es va capturar a la 
Badia de Palma un exemplar que es va 
classificar com a Sardinella maderensis 
(Fig. 1). Aquest individu no es va poder 
conservar però un dels autors d'aquest 
treball va realitzar un ampli registre 
fotogràfic. Posteriorment, el 18 d'agost de 
2009, es va pescar un altre exemplar (Fig. 
2), també a la Badia de Palma (en front de 
la platja de Can Pere Antoni, a una fondària 
de 6 m, Fig. 3) 1 de la mateixa forma, 
mitjançant una fluixa de superfície. 

Els dos exemplars presentaven un dors 
blavós 1 els costats platejats amb una banda 
daurada longitudinal des de la part superior 
de l'obertura branquial fins a la base de 
l'aleta caudal, amb la dorsal de color gris 
verdós, la caudal grisosa 1 la resta d'aletes 
blanques. La classificació es va fer amb a la 
informació aportada per diversos autors 

Fig. 2. Sardinella maderensis (Lowe, 1839) capturat a la badia de Palma (Mallorca, Illes Balears) al 


2009. 


Fig. 2. Sardinella maderensis (Lowe, 1839) caught off Palma Bay (Mallorca, Balearic Islands) in 


2009. 


(Lozano, 1947; Durán, 2007; Whitehead, 
1985). Els exemplars compleixen les 
característiques pròpies de S. maderensis, 
que són: a) la porció visible del glosohial és 
molt estreta 1 forma al llarg del centre de la 
llengua una aresta finament dentada, b) 
l'altura màxima del cos és continguda 4 
vegades o menys en la longitud precaudal, 
c) presenta una taca negra arrodonida, a 
l'origen del tronc, al costat de la part 
superior de l'obertura branquial i una altra a 
la base dels primers radis de l'aleta dorsal 1 
amb les puntes de la caudal ennegrides, d) 
al llarg dels costats hi ha una banda daurada 
pareguda a la que presenta S. aurita, però 
menys pronunciada, 1 altres encara menys 
aparents, a les files longitudinals d'escames 
contigúes, e) l'aleta caudal està profun- 
dament escotada, de forma que la longitud 
del costat intern del seu lòbul dorsal és 
continguda menys de 5 vegades en la 
longitud precaudal, f) les aletes ventrals 
tenen 8 radis (un de senzill i set de 
ramificats). Només es tenen les dades de les 
característiques morfològiques 1 merístiques 


del segon exemplar (Taula 1), que va pesar 
89 g amb una longitud total de 20,9 cm 1 
que es troba conservat en alcohol (70") a la 
col-lecció del Museu de la Naturalesa de les 
Illes Balears - Societat d'Història Natural de 
les Balears (MNIB-SHNB) amb el número 
MNIB 0092. 

Fig. 3. Localització de la captures de Sardinella 
maderensis. 
Fig. 3. Capture site of Sardinella maderensis. 


Illes Balears 

Caràcters morfomètrics mm 
Longitud total 209 
Longitud total horquilla 172 
Longitud estàndard 164 
Longitud cefàlica 37 
Longitud predorsal 71 
Longitud preanal 122 
Longtitud postanal 79 
Longitud prepèlvica 79 
Alçada màxima 48 
Alçada prepèlvica 47 
Alçada preanal 35 
Diàmetre ocular 10 
Amplada preorbital 9 
Amplària interorbital 9 
Longitud maxilar superior 17 
Longitud maxilar inferior 18 
Amplària 20 
Amplària boca 6 
Longitud aleta pectoral 31 
Longitud aleta pèlvica 16 
Alçada peduncle caudal 14 
Caràcters merístics Nombre de 
radis 
Radis dorsal 18 
Radis anal 1 
Radis ventral 8 
Radis caudal 16 


Taula 1. Caràcters morfomètrics 1 merístics del 
segon exemplar capturat de Sardinella 
maderensis a la Badia de Palma (Mallorca, Illes 
Balears). 

Table 1. Morphometric characters (measures in 
mm) and meristic characters (number) of the 
second Sardinella maderensis specimen captured 
in Palma Bay (Mallorca, Balearic Islands). 


Discussió 


En les darreres dècades, diverses 
espècies típiques de l'Atlàntic de caràcter 
termòfil han augmentat la seva presència en 
el Mediterrani a causa de modificacions 
hidroclimàtiques (Quignard 1 Tomasini, 
2000), de manera que es registra una clara 
expansió cap al nord de diferents espècies 
termòfiles (Francour et al., 1994, Astraldi 


et al., 1995, Dulcic et al., 1999) i a la 
vegada una desaparició o un retrocés 
d'espècies d'afinitat boreal (Riera et al., 
1997). Aquest procés de meridionalització 
està relacionat amb l'escalfament que s'ha 
observat a diversos indrets de les aigües de 
la Mediterrània (Berthoux et al., 1990, 
Pascual et al., 1905, Fernàndez de Puelles 
et al., 2003). 

La presència de Sardinella maderensis a 
les Illes Balears i al Golf de València 
(Sanz-Brau 1 Mezquita, 2009) es deu al 
procés de meridionalització que sofreix el 
Mediterrani, ja que es tracta d'una espècie 
atlàntico-mediterrània de caràcter termòfil 
present en zones amb aigues d'una 
temperatures superiors als 24° C (Fischer et 
al., 1987). 

En conclusió, es pot afirmar que els 
individus descrits pertanyen a l'espècie 
Sardinella maderensis 1 consequentment es 
confirma la presència d'una nova espècie en 
aigües de les Illes Balears ampliant cap al 
nord la seva àrea de distribució dins la 
Mediterrània occidental. 

